Jayne Marie Mansfield

Jayne Marie Mansfield (født 8. november 1950) er den eldste datteren til skuespillerinnen Jayne Mansfield.

Hennes mor poserte for Playboy ved flere anledninger, og i juli 1976 ble Mansfield den første datteren til en playmate som også stilte opp naken for magasinet. Hun er også den eneste kvinnen som sammen med sin mor ble inkludert i spesialmagasinet 100 Beautiful Women, som ble utgitt i 1988.

 Biografi 
Jayne Marie Mansfield ble født 8. november 1950 i Dallas i Texas. Hun var datter av Paul og Jayne Mansfield. Sommeren 1954 flyttet hun til Los Angeles sammen med foreldrene, ettersom hennes mor hadde ambisjoner om en skuespillerkarriere. Få måneder senere tok foreldres ekteskap slutt, og Mansfield ble boende hos sin mor. Hennes mor giftet seg på nytt med den ungarske kroppsbyggeren Mickey Hargitay i 1958, og hun fikk halvsøskene Miklós Jeffrey Palmer Hargitay, Zoltán Anthony Hargitay og Mariska Magdolina Hargitay, før ekteskapet tok slutt i 1964. Hennes mor giftet seg med regissøren Matt Cimber året etter, og hun fikk enda en halvbror, Antonio Raphael Ottaviano, også kjent som Tony Cimber, i 1965. Da dette ekteskapet tok slutt i 1966, innledet hennes mor et forhold til skilsmisseadvokaten sin, Sam Brody. 

Sommeren 1967 møtte Mansfield opp på politistasjonen i Los Angeles. Hun hevdet at Brody hadde slått henne, etter at hennes mor hadde oppfordret ham til det.Saxton, Martha (1975). Jayne Mansfield and the American Fifties. Houghton Mifflin. ISBN 978-0395202890., s. 188 Brody avviste anklagene. Mansfield fikk tillatelse til å flytte inn hos grandonkelen William W. Pigue.Saxton, Martha (1975). Jayne Mansfield and the American Fifties. Houghton Mifflin. ISBN 978-0395202890., s. 191 Kort tid senere ble både hennes mor og Brody drept i en bilulykke. Tre av halvsøskene hennes, Miklós, Zoltán og Mariska, befant seg også i bilen, men overlevde. Pigue fikk foreldreretten til Mansfield. Hun ble uteksaminert fra Fort Hunt High School i Alexandria i Virginia.Jayne Marie Mansfield All Highschool Alumni I januar 1970 giftet hun seg med Barry Lang i Las Vegas.Faris, Jocelyn (1994). Jayne Mansfield: A Bio-Bibliography. Greenwood Press. ISBN 978-0313285448., s. 38 

I juli 1976 ble Mansfield den første datteren til en playmate som også stilte opp naken for Playboy.Playboy skrevet av Marion Dreyfus for Daily SpeculationsFrequently Asked Questions om Playboy Enterprises hos alt.mag.playboy newsgroupFrequently Asked Questions  om Playboy Enterprises hos AllAnswers.org Hennes mor poserte for magasinet ved flere anledninger, første gang til februar 1955-utgaven. Mansfield er også den eneste kvinnen som sammen med sin mor ble inkludert i spesialmagasinet 100 Beautiful Women, som ble utgitt i 1988. I 1979 annonserte hun planer om å skrive en bok om sin mor.Faris, Jocelyn (1994). Jayne Mansfield: A Bio-Bibliography. Greenwood Press. ISBN 978-0313285448., s. 39 En produsent ønsket å filmatisere denne, som Lady Jayne, men hverken boken eller filmen ble noen realitet. Mansfield har i likhet med sin mor forsøkt seg på en skuespillerkarriere, men uten å lykkes.Faris, Jocelyn (1994). Jayne Mansfield: A Bio-Bibliography. Greenwood Press. ISBN 978-0313285448., s. 14 I stedet har hun blant annet jobbet som aksjemegler. 

 Referanser 

 Eksterne lenker 


Kategori:Personer fra Dallas
Kategori:Modeller fra USA
Kategori:Playboy